|  |
| --- |
| **Частична предварителна оценка на въздействието** |
| **Институция:**Министерство на земеделието  | **Нормативен акт:**Проект на Постановление на Министерския съвет за приемане на Наредба за изискванията към захарите, предназначени за консумация от човека |
|  |  |
| **Лице за контакт:** | **Телефон и ел. поща:** |
| д-р Ива Янчева – главен експерт в отдел „Безопасност на храните“, дирекция „Политики по агрохранителната верига“; | телефон за връзка: 02 98511 305електронна поща:IYancheva@mzh.government.bg  |
| **1. Проблем/проблеми за решаване:** **Проблем 1 „Необходимост от нова Наредба за изискванията към захарите, предназначени за консумация от човека“.***1.1 Кратко опишете проблема/проблемите и причините за неговото/тяхното възникване. По възможност посочете числови стойности.*В „Държавен вестник“ бр. 52 от 2020 г. е обнародван нов Закон за храните. Законът влезе в сила от деня на обнародването му. Съгласно § 8, ал. 1 от преходните и заключителни разпоредби на Закона за храните, подзаконовите нормативни актове по прилагането му се приемат, съответно издават, в 6-месечен срок от неговото влизане в сила, а съгласно ал. 3, до приемането, съответно издаването на актовете по ал. 1, се прилагат подзаконовите нормативни актове по прилагането на отменения Закон за храните, доколкото не противоречат на този закон.Сега действащата Наредбата за изискванията към захарите, предназначени за консумация от човека, приета с Постановление № 209 на Министерския съвет от 2002 г. (обн., ДВ, бр. 89 от 2002 г., изм. бр. 114 от 2003 г. и бр. 1 от 2004 г.) е издадена на основание чл. 4 от отменения Закон за храните.Формулировката на чл. 5 от Закона за храните изрично предвижда възможност с наредби на Министерския съвет да бъдат определени специфични изисквания към групи и подгрупи храни или определена храна от групи или подгрупи храни, тяхното производство, преработка и/или дистрибуция.Съгласно чл. 1 от проекта на наредбата, се определят изискванията към наименованията, характеристиките, състава, етикетирането и методите за анализ на захарите, предназначени за консумация от човека.Нормативните изисквания към захарите, предназначени за консумация от човека са регламентирани в националното и европейското право със самостоятелни нормативни актове, поради техния специфичен характер. В тази връзка е необходимо да бъде приета с постановление на Министерския съвет нова наредба, на основание чл. 5 от действащия Закон за храните, за изискванията към захарите, предназначени за консумация от човека.Действащата Наредба за изискванията към захарите, предназначени за консумация от човека следва да бъде отменена при приемането на настоящата наредба. С проекта на наредба се запазва транспонирането в националното законодателство на изискванията на Директива 2001/111/ЕО на Съвета от 20 декември 2001 година относно някои захари, предназначени за консумация от човека (ОВ, специално българско издание: глава 13, том 033) и Първа Директива на Комисията от 26 юли 1979 година за установяване на методи на Общността за анализ с цел контрол на някои захари, предназначени за консумация от човека (79/796/ЕИО) (ОВ, специално българско издание: глава 13, том 005).Проектът на наредба следва структурата, съдържанието и обхвата на съществуващата Наредба. Разпоредбите в проекта на наредба са прецизирани и са съобразени с настъпилите промени в пряко приложимото право на Европейския съюз, както и в националното законодателство, и по-специално Закона за храните и Закона за управление на агрохранителната верига.*1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*Проблемът не може да се реши в рамките на съществуващата нормативна уредба, чрез промяна в организацията на работа и/или чрез въвеждане на нови технологични възможности.*1.3. Посочете защо действащата нормативна рамка не позволява решаване на проблема/проблемите.*Приет е нов Закон за храните и е променена законовата делегация за приемане на наредбата.*1.4. Посочете задължителните действия, произтичащи от нормативни актове от по-висока степен или актове от правото на ЕС.*Необходимо е в националното законодателство да се запази транспонирането на изискванията на на Директива 2001/111/ЕО на Съвета от 20 декември 2001 година относно някои захари, предназначени за консумация от човека (ОВ, специално българско издание: глава 13, том 033) и Първа Директива на Комисията от 26 юли 1979 година за установяване на методи на Общността за анализ с цел контрол на някои захари, предназначени за консумация от човека (79/796/ЕИО) (ОВ, специално българско издание: глава 13, том 005).*1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?* Последваща оценка на въздействие не е извършвана, както и анализи за изпълнението на политиката. |
| **2. Цели:****Цел 1** Определяне на изискванията към наименованията, характеристиките, състава, етикетирането и методите за анализ на захарите, предназначени за консумация от човека.**Цел 2** Прецизиране и съобразяване на разпоредбите с настъпилите промени в правото на Европейския съюз, както и в националното законодателство, и по-специално Закона за храните и Закона за управление на агрохранителната верига.**Цел 3** Гарантиране висока степен на защита на здравето и правата на потребителите на територията на Република България, чрез регламентиране на ясни критерии към състава, характеристиките и наименованията на захарите, предназначени за консумация от човека.**Цел 4** Улесняване на свободното движение на захарите, предназначени за консумация от човека, и осигуряване на лесен достъп до висококачествени продукти. **Цел 5** Ограничаване на възможностите за системни нарушения и повишаване на ефективността на извършвания контрол. |
| **3. Заинтересовани страни:** 1. Министерство на земеделието;2. Българска агенция по безопасност на храните;3. Бизнес оператори, които произвеждат захари, предназначени за консумация от човека;4. Бизнес оператори, които извършват дистрибуция на захари, предназначени за консумация от човека;По данни на Българската агенция по безопасност на храните, към м. юли 2022 г. в страната са регистрирани 212 броя предприятия за производство на захари, предназначени за консумация от човека и 997 броя обекти за търговия на едро със захари, предназначени за консумация от човека.5. Потребители на захари, предназначени за консумация от човека. |
| **4. Варианти на действие. Анализ на въздействията:** |
| **4.1. По проблем 1:** |
| **Вариант 1 „Без действие“:****Описание:**Не се приема нова Наредба за изискванията към захарите, предназначени за консумация от човека.При този вариант няма да се постигне актуализиране и съответствие на подзаконовата нормативна уредба с настъпилите промени в пряко приложимото право на Европейския съюз, както и в националното законодателство, и по-специално Закона за храните и Закона за управление на агрохранителната верига. Националното законодателство няма да бъде хармонизирано с правото на ЕС, тъй като съществуващата наредба е издадена на основание разпоредба на отменения Закон за храните. На практика това означава, че тази наредба към момента е с отпаднало правно основание. Съгласно § 8, ал. 3 от ПЗР на настоящия Закон за храните, до приемането, съответно издаването на актовете по ал. 1 се прилагат подзаконовите нормативни актове по прилагането на отменения Закон за храните, доколкото не противоречат на този закон.**Положителни (икономически/социални/екологични) въздействия:**Няма положителни въздействия.**Отрицателни (икономически/социални/екологични) въздействия:****1. По отношение на органите, осъществяващи официален контрол:**Липса на актуални изисквания по отношение на изискванията към наименованията, характеристиките, състава, методите за анализ на захарите, предназначени за консумация от човека, както и информацията, свързана с етикетирането на продуктите при предлагането им на пазара в страната. Трудности при извършване на ефективен контрол и проследяване на предлагането на пазара на захарите, предназначени за консумация от човека.**2. По отношение на бизнес оператори производители, преработватели и/или вносители и бизнес оператори, извършващи дистрибуция на захари, предназначени за консумация от човека:**Неправилното етикетиране и използване на продуктите, регламентирани в нормативния акт, ще затрудни бизнес операторите по отношение на производството на такива продукти и обезпечаването на високо ниво на защита на потребителите.Ще се затрудни свободното движение на захарите, предназначени за консумация от човека, и осигуряването на лесен достъп до висококачествени продукти. **3. По отношение на потребителите:**Няма да бъде осигурено изпълнението на общата цел, а именно гарантиране на висока степен на защита на здравето на потребителите на територията на Република България. Ще се допусне предлагането на пазара на захари, предназначени за консумация от човека с възможни рискове за здравето на потребителите.**Специфични въздействия:****Въздействия върху малките и средните предприятия:**Съвпадат с въздействията по отношение на бизнес операторите.**Административна тежест:**Няма ефект.**Вариант 2 „Приемане на проект на ПМС за приемане на Наредба за изискванията към захарите, предназначен за консумация от човека“.****Описание:**Министерският съвет приема нова Наредба за изискванията към захарите, предназначен за консумация от човека.С проекта се цели определянето на ясни изисквания относно наименованията, състава, характеристиките и методите за анализ на захарите, предназначени за консумация от човека, както и информацията, свързана с етикетирането на продуктите при предлагането им на пазара в страната.Захарите, който се пускат на пазара или се влагат в продукти, предназначени за човешка консумация, трябва да отговарят на изискванията посочени в наредбата.На пазара се предлагат захари, които се обозначават с посочените в наредбата наименования: захар, полубяла захар, рафинирана бяла захар (екстра бяла захар), захарен разтвор, разтвор на инвертна захар, сироп на инвертна захар, глюкозен сироп, дехидратиран глюкозен сироп, декстроза (монохидрат), беводна декстроза и фруктоза.Въведените с проекта на наредба наименования на захари, предназначени за консумация от човека са в зависимост от характеристиките, които притежават. Те трябва да отговарят на определени стойности по отношение на поляризация, съдържание на инвертна захар, загуба на маса при сушене, цвят и съдържание на пепел.При етикетирането на захарите се спазват изискванията на Регламент (ЕС) № 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 на Европейския парламент и на Съвета и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията (ОВ, L 304 от 22.11.2011 г.) и на Наредбата за предоставянето на информация на потребителите за храните, приета с Постановление № 97 на Министерския съвет от 2021 г. (обн., ДВ, бр. 25 от 2021 г.).Към наименованията на захарите се допуска добавяне на пояснителни изрази, възприети в практиката.Наименованията на захарите могат да се включват в наименованията на други храни съгласно приетата практика за обозначаването им.Представянето на посочената информация се извършва по начин, който не заблуждава потребителя относно състава и характеристиките на храните.Нетното тегло на предварително опаковани захари с маса под 5 g може да не се посочва върху етикета.При етикетирането на захарен разтвор, разтвор на инвертна захар и сироп на инвертна захар се обявяват сухото вещество и съдържанието на инвертна захар.При етикетирането на сироп на инвертна захар, който включва кристали в разтвора, към наименованието задължително се поставя изразът „кристализиран“.При етикетирането на глюкозен сироп и дехидратиран глюкозен сироп, които съдържат фруктоза в количество повече от 5 % от масата от сухото вещество, наименованията им като продукт или съставка на продукт се означават чрез изразите „глюкозо-фруктозен сироп“ или „фруктозо-глюкозен сироп“ и „дехидратиран глюкозо-фруктозен сироп“ или „дехидратиран фруктозо-глюкозен сироп“ в зависимост от преобладаващия глюкозен или фруктозен компонент.С проекта се определят методите за анализ на захарите, предназначени за консумация от човека, при определянето на показателите „сухо вещество“, „загуба на маса при сушене“, „сулфатна пепел“, „редуциращи захари“ и „поляризация“.С проекта на наредба се запазва транспонирането в националното законодателство наизискванията на Директива 2001/111/ЕО на Съвета от 20 декември 2001 година относно някои захари, предназначени за консумация от човека (ОВ, специално българско издание: глава 13, том 033) и Първа Директива на Комисията от 26 юли 1979 година за установяване на методи на Общността за анализ с цел контрол на някои захари, предназначени за консумация от човека (79/796/ЕИО) (ОВ, специално българско издание: глава 13, том 005).С проекта на наредба се отстраняват и коригират терминологични и технически несъответствия в действащата Наредбата за изискванията към захарите, предназначени за консумация от човека. **Положителни (икономически/социални/екологични) въздействия:****1. По отношение на органите, осъществяващи официален контрол:** Регламентирането на изискванията към наименованията, характеристиките и етикетирането ще допринесе за повишаване ефективността на извършвания официален контрол и проследимостта при предлагането на пазара на разглежданите в проекта продукти.Осъществяване на по-ефективен контрол срещу подвеждащи практики за заблуда на потребителя.Опазване на общественото здраве на територията на Република България.**2. По отношение на бизнес оператори производители, преработватели и/или вносители и бизнес оператори, извършващи дистрибуция на захари, предназначени за консумация от човека:**Актуализиране и прецизиране на изискванията към наименованията, характеристиките, състава, етикетирането и методите за анализ на захарите, предназначени за консумация от човека.Опазване на общественото здраве на територията на Република България.Определянето на ясни изисквания към състава и наименованията, както и информацията, отбелязвана върху етикета на разглежданите продукти, ще гарантира тяхното свободно придвижване от една част на Съюза към друга по същия начин, по който това става в границите на отделните държави, в съответствие с чл. 114 от Договора за функциониране на Европейския съюз, който предвижда приемането на мерки за сближаване на законовите, подзаконовите или административните разпоредби на държавите-членки, които имат за цел създаването или функционирането на вътрешния пазар.Улесняването на свободното движение на захарите, предназначени за консумация от човека в рамките на Европейски съюз, както и осигуряването на лесен достъп до висококачествени продукти е ключов елемент при създаването на отворен вътрешен пазар. Единният европейски пазар помага на предприятията в ЕС да изградят стабилна платформа в открита, разнообразна и конкурентна среда. Това ще способства за увеличаване на производството и предлагането на безопасни храни и за обезпечаване на високо ниво на защита на потребителите, както и ще доведе до по-устойчиво производство и потребление.**3. По отношение на потребителите:**Гарантиране висока степен на защита на здравето на потребителите на територията на Република България, както и тяхното право да бъдат информирани.С приемането на наредбата ще се подобрят възможностите за контрол върху безопасността и качеството на предлаганите на пазара продукти. При ефективното ù прилагане може да се очаква по-надежден контрол и увеличаване на дела на качествените и безопасни продукти, предлагани на пазара. Това от своя страна ще окаже положително влияние върху опазването на общественото здраве.**Отрицателни (икономически/социални/екологични) въздействия:**Не се очакват отрицателни въздействия.**Специфични въздействия:****Въздействия върху малките и средните предприятия:**Съвпадат с въздействията по отношение на бизнес операторите.**Административна тежест:**Няма ефект. |
| **5. Сравняване на вариантите:****Степени на изпълнение по критерии:** 1) висока; 2) средна; 3) ниска.**5.1. По проблем 1:**

|  |  |  |
| --- | --- | --- |
|  | **Вариант 1** **„Без действие“** | **Вариант 2** |
| ***Ефективност*** | Цел 1 | Ниска | Висока  |
| Цел 2 | Ниска  | Висока  |
| Цел 3 | Средна | Висока  |
| Цел 4 | Ниска  | Висока  |
| Цел 5 | Ниска | Висока |
| ***Ефикасност*** | Цел 1 | Средна | Висока  |
| Цел 2 | Ниска | Висока  |
| Цел 3 | Ниска | Висока  |
| Цел 4 | Средна | Висока  |
| Цел 5 | Средна | Висока |
| ***Съгласуваност*** | Цел 1 | Ниска | Висока  |
| Цел 2 | Средна  | Висока  |
| Цел 3 | Средна  | Висока  |
| Цел 4 | Средна  | Висока  |
| Цел 5 | Средна | Висока |

 |
| **6. Избор на препоръчителен вариант:****По проблем 1: Вариант 2 „Приемане на проект на ПМС за приемане на Наредба за изискванията към захарите, предназначени за консумация от човека”.** |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):** |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?***1.1. Изборът следва да е съотносим с посочените специфични въздействия на избрания вариант.**1.2. В случай че се предвижда създаване нов регулаторен режим, посочете неговия вид (за стопанска дейност: лицензионен,* регистрационен*; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*Не се създава нов регулаторен режим.*1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.**1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.**1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*Проектът на наредба не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество (обн., ОВ, бр. L 241, 17.9.2015 г.).*1.6. В случай че се изменят регулаторни режими или административни услуги, посочете промяната.*Не се изменят регулаторни режими или административни услуги. |
| **6.3. Създават ли се нови регистри от прилагането на препоръчителния вариант (включително по отделните проблеми)?** |
| **6.4. По какъв начин препоръчителният вариант въздейства върху микро-, малките и средните предприятия (МСП)(включително по отделните проблеми)?** |
| **6.5. Потенциални рискове от прилагането на препоръчителния вариант (включително по отделните проблеми):**Не са идентифицирани |
| **7. Консултации:**Проектът на Постановление на Министерския съвет за приемане на Наредба за изискванията към захарите, предназначени за консумация от човека ще бъде публикуван на интернет страницата на Министерство на земеделието и на Портала за обществени консултации за срок от 30 дни. |
| **8. Приемането на нормативния акт произтича ли от правото на Европейския съюз?**С проекта на акт се запазва транспонирането в националното законодателство на разпоредбите на Директива 2001/111/ЕО на Съвета от 20 декември 2001 година относно някои захари, предназначени за консумация от човека (ОВ, специално българско издание: глава 13, том 033) и Първа Директива на Комисията от 26 юли 1979 година за установяване на методи на Общността за анализ с цел контрол на някои захари, предназначени за консумация от човека (79/796/ЕИО) (ОВ, специално българско издание: глава 13, том 005). |
| **9. Изисква ли се извършване на цялостна предварителна оценка на въздействието поради очаквани значителни последици?** |
| **10. Приложения:****Не.** |
| **11. Информационни източници:**Закон за храните;Закон за управление на агрохранителната верига; Директива 2001/111/ЕО;Първа директива 79/796/EИО;Регламент (ЕС) № 1169/2011. |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:****Име и длъжност: Д-Р МИЛЕНА ТРЕНДАФИЛОВА, ДВМ****Директор на дирекция „Политики по агрохранителната верига“****Дата: 19.08.2022 г.** |